**Pozivnica na poslovnu radionicu u**

**Torino, 14. studenoga 2018. godine**

Poštovani,

sa zadovoljstvom vas obavještavamo da Hrvatska turistička zajednica organizira poslovnu radionicu *Sell Croatia* za hrvatske i talijanske partnere u Torinu.

Uoči poslovne radionice bit će upriličena prezentacija Slavonije, a sve u cilju dodatnog brendiranja ove turističke regije.

Ukoliko ste zainteresirani za sudjelovanje molimo da ispunite ON-LINE prijavnicu na [www.htz.hr](http://www.htz.hr), link <https://www.htz.hr/hr-HR/poslovna-dogadanja/sell-croatia> i uplatite odgovarajuću kotizaciju (800 kn) za maksimalno dvije osobe po tvrtki (uključeni stol sa 4 stolice i pauza za kavu, buffet večera) bez koje prijava nije valjana, a najkasnije **do 1.10.2018. ili do popunjenja predviđenih mjesta (30).**

**Napominjemo da prijava upućena Predstavništvu u Italiji ili u Glavni ured HTZ-a putem e-maila ili faxa nije važeća**

**PODACI ZA UPLATU**:

Naziv: HRVATSKA TURISTIČKA ZAJEDNICA

Adresa: IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

U opisu plaćanja ljubazno molimo unesite grad u kojem se održava poslovna radionica.

Dodatne informacije vezano za uplatu možete dobiti u računovodstvu GU HTZ na telefon: 01/4699-316.

Za dodatna pitanja vezana uz sistem prijava i uplata molimo kontaktirajte workshop@htz.hr, a za ona vezana uz organizaciju radionice Predstavništvo na e-mail info@enteturismocroato.it

**LOKACIJA ODRŽAVANJA RADIONICE:**

ALLEGRO GOLDEN PALACE

Via dell’Arcivescovado, 18, Torino

www.goldenpalace.it

**ROK PRIJAVE:**

Ponedjeljak, 1.10.2018. ili do popunjenja predviđenih mjesta

**PROGRAM** :

 17:30 – 18:00 registracija sudionika

 18:00 – 18:15 prezentacija Slavonije

 18:15 – 20:00 buffet večera

*Popis talijanskih partnera neće biti dostupan na web stranici već ćemo ga dostavljati svim registriranim sudionicima u trenutku kad popis bude definiran.*

**NAPOMENA:**

**Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Minimalan broj sudionika za održavanje radionice prijavljen do isteka roka prijave je 15.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Pozivamo turističke tvrtke iz Hrvatske da aktivno sudjeluju na poslovnoj radionici kako bi na taj način bili u izravnim kontaktima na tržištu, susreli nove partnere iz regije Piemonte te na vrijeme dogovorili suradnju i poslove u sezoni 2019. na tržištu Italije.

Udruge i Turističke zajednice županija i gradova molimo da proslijede ovaj poziv svim potencijalno zainteresiranim subjektima s njihovog područja odnosno svim svojim članicama.

U Milanu, 13. rujna 2018. godine

S poštovanjem,

Viviana Vukelić

direktorica

Predstavništvo HTZ Italija